open-index/open-wikipedia-markdown huggingface dataset:
Ruotsi kesäolympialaisissa 2008

**[[Ruotsi]]** osallistui **[[Kesäolympialaiset 2008|Pekingin kesäolympialaisiin 2008]]** 134 urheilijan joukkueella. Maa saavutti urheilulajeissa viisi mitalia, joista neljä oli hopeista ja yksi pronssinen. 

## Mitalistit
### Hopeaa
* Emma Johansson – pyöräily, naisten maantieajo
* Gustav Larsson – pyöräily, miesten aika-ajo
* Simon Aspelin, Thomas Johansson – tennis, miesten nelinpeli
* Rolf-Göran Bengtsson – ratsastus, kenttäratsastus, yksilö

### Pronssia
* Anders Ekström, Fredrik Lööf – purjehdus, miesten star

## Lähteet

* Sports-reference.com - Sweden at the 2008 Beijing Summer Games
Josef Chávez

**Josef Alexander Chávez Valencia** (s. 12. elokuuta 1990 Lima, Peru) on perulainen jalkapalloilija.

Chávez pelasi Valkeakosken Hakassa 12 Veikkausliigan ottelua kaudella 2010 ja 15 ottelua kaudella 2011.

## Lähteet
Täydellinen loma

**Täydellinen loma** () on Blake Edwardsin ohjaama yhdysvaltalainen komediaelokuva vuodelta 1958. Armeijakomedian pääosissa ovat Tony Curtis ja Janet Leigh. Muissa rooleissa nähdään Keenan Wynn ja Linda Cristal.

*Täydellistä lomaa* kuvattiin pääasiassa Kaliforniassa, Los Angelesin Universal Cityssä. Elokuvan kuvaukset alkoivat tammikuussa 1958 ja päättyivät 19. helmikuuta 1958. Elokuvan tuottajana toimi Robert Arthur Universal Picturesille. Elokuvan oli käsikirjoittanut Stanley Shapiro. *Täydellinen loma* sai ensi-iltansa lokakuussa vuonna 1958 Yhdysvalloissa ja Suomessa elokuva julkaistiin 20. helmikuuta vuonna 1959. Yhdysvalloissa ja Kanadassa elokuva tuotti 2,3 miljoonaa dollaria.

*Täydellinen loma* sai parhaan musikaali- tai komediaelokuvan Golden Globe -ehdokkuuden vuonna 1959. Samana vuonna elokuva oli ehdolla myös parhaan komediaelokuvan Laurel-palkintoon. Ohjaaja Edwards ja käsikirjoittaja Shapiro tekivät seuraavana vuonna 1959 toisen yhteistyöprojektin, *[[Operaatio Alushame]]*, jonka pääosissa ovat Tony Curtis ja Cary Grant.

## Juoni

Kun naisseuraa kaipaavat sotilaat alkavat käyttäytyä levottomasti, ongelma ratkaistaan arpomalla yksi miehistä unelmalomalle Pariisiin. Lomaseuraksi on luvassa pin-up-tyttö Sandra Roca (Linda Cristal). Mukana seuraava kaunis armeijapsykologi (Janet Leigh) yrittää pitää pariskunnan pois sängystä.

## Näyttelijät

## Lähteet

## Aiheesta muualla
* 
* 
*
Viirurintakerttuli

**Viirurintakerttuli** (*Cardellina canadensis*) on kerttulien heimoon kuuluva varpuslintu.

## Levinneisyys
Viirurintakerttuleita pesii Kanadassa ja Yhdysvalloissa. Talvehtimisalueet sijaitsevat Väli-Amerikan lounaisosissa ja Etelä-Amerikan luoteisosissa. Laji on tavattu Euroopassa kahdesti: Islannissa syyskuussa 1973 ja Irlannissa lokakuussa 2010.

## Lähteet
Länsi-Pasilan kappeli

**Länsi-Pasilan kappeli** Helsingin Länsi-Pasilassa oli vuonna 1985 valmistunut Meilahden seurakunnan kappeli. Maistraatintorin laidalla sijaitseva keltainen tiilijulkisivuinen rakennus on arkkitehtien Eric Adlercreutz ja Erja Luhtala suunnittelema.

Kappelin urut olivat 11,5-äänikertaiset italialais-barokkityyliset urut. Ne on sittemmin siirretty adventtina 2024 avattuun Kiihtelysvaaran kirkkoon.

Kappeli poistui seurakunnan käytöstä vuoden 2016 lopussa. Sen korvasi vuonna 2019 avautuneet tilat kauppakeskus Triplaan. Käytön päättymisen jälkeen kappeli vuokrattiin muuhun käyttöön.

## Lähteet

## Aiheesta muualla
Underworld (yhtye)

**Underworld** on englantilainen elektronista musiikkia tuottava yhtye, jonka Karl Hyde ja Rick Smith perustivat Romfordissa Essexissä vuonna 1987. He ovat soittaneet musiikkia yhdessä 1980-luvun alkupuolelta alkaen.

## Diskografia
### Albumit
;Underworld
* *[[Underneath the Radar]]* (1988)
* *[[Change the Weather]]* (1989)
* *[[Dubnobasswithmyheadman]]* (1994)
* *[[Second Toughest in the Infants]]* (1996)
* *[[Beaucoup Fish]]* (1999)
* *[[A Hundred Days Off]]* (2002)
* *[[Oblivion with Bells]]* (2007)
* *[[Barking]]* (2010)
* *[[Barbara Barbara, We Face a Shining Future]]* (2016)
* *[[Drift Series 1]]* (2019)
* *[[Strawberry Hotel]]* (2024)

;Rick Smith
* *[[Bungalow With Stairs 1]]* (2010)
* *[[Trance (albumi)|Trance]]* (2013)

;Karl Hyde
* *[[Edgeland]]* (2013)
* *[[Someday World]]* (2014; Brian Enon kanssa)
* *[[High Life (albumi)|High Life]]* (2014; Brian Enon kanssa)

## Lähteet

## Aiheesta muualla
Yvonne

**Yvonne** on kansainvälinen, ranskalaista alkuperää oleva naisen etunimi ja feminiininen vastine miehennimelle Yvon, joka on joissakin maissa käytetty muoto Johanneksesta.

Yvonnen nimipäivä on suomenruotsalaisessa nimipäiväkalenterissa 25. lokakuuta. Digi- ja väestötietoviraston Nimipalvelun mukaan vuoden 2019 loppuun mennessä Yvonne-nimen on Suomessa saanut 1&nbsp;903 naista ja alle kymmenen miestä.

## Tunnettuja Yvonne-nimisiä
* Yvonne Herløv Andersen (s. 1942), tanskalainen poliitikko ja ministeri
* Yvonne Axö (1939–2013), ruotsalainen näyttelijä ja laulaja
* Yvonne Barr (1932–2016), irlantilainen virologi
* Yvonne de Bruyn (1934–2013), vuoden 1954 Miss Suomi ja Miss Eurooppa
* Yvonne Buschbaum, *Balian Bushbaum* (s. 1980), saksalainen seiväshyppääjä
* Yvonne Bönisch (s. 1980), saksalainen judoka
* Yvonne Clech (1920–2010), ranskalainen näyttelijä
* Yvonne Craig (1937–2015), yhdysvaltalainen näyttelijä
* Yvonne Curtet (1920–2025), ranskalainen yleisurheilija
* Yvonne Daniels (1937–1991), yhdysvaltalainen radiopersoona ja DJ
* Yvonne De Carlo (1922–2007), yhdysvaltalainen näyttelijä
* Yvonne Elliman (s. 1951), yhdysvaltalainen laulaja
* Yvonne Englich (1979–2018), saksalainen painija
* Yvonne Farrell (s. 1951), irlantilainen arkkitehti
* Yvonne de Gaulle (1900–1979), Ranskan presidentti Charles de Gaullen puoliso
* Yvonne van Gennip (s. 1964), alankomaalainen entinen pikaluistelija ja kolminkertainen olympiavoittaja
* Yvonne Ann Gregory, *Jackie Trent* (1940–2015), brittiläinen laulaja ja lauluntekijä
* Yvonne Gräsbeck (1960–2008), suomalainen laulaja
* Yvonne Hak (s. 1986), alankomaalainen keskimatkojen juoksija
* Yvonne Hannus (s. 1954), entinen suomalainen juoksija
* Yvonne Hill (s. 1937), australialainen entinen ampuja
* Yvonne Hirdman (s. 1943), ruotsalainen feministihistorioitsija
* Yvonne Hoffman (s. 1941), suomalainen kirjailija
* Yvonne Jospa (1910–2000), *Comité de Défense des Juifs* -organisaation perustaja
* Yvonne Kunze (s. 1978), saksalainen entinen kaunopikaluistelija
* Yvonne Lefébure (1898–1986), ranskalainen pianisti ja pianopedagogi
* Yvonne Leuko (s. 1991), kamerunilainen jalkapalloilija
* Yvonne Lombard (s. 1929), ruotsalainen näyttelijä
* Yvonne Loriod (1924–2010), ranskalainen pianisti
* Yvonne Meusburger (s. 1983), itävaltalainen tennispelaaja
* Yvonne Minton (s. 1979), australialainen oopperalaulaja
* Yvonne Murray (s. 1964), skotlantilainen entinen kestävyys- ja maantiejuoksija
* Yvonne Naef (s. 1957), sveitsiläinen oopperalaulaja
* Yvonne Nauta (s. 1991), alankomaalainen pikaluistelija
* Yvonne Prévost, *Hélène Prévost* (1878–1942), ranskalainen tennispelaaja ja olympiavoittaja
* Yvonne Ryding (s. 1962), ruotsalainen valokuvamalli ja Miss Universum 1984
* Yvonne Rüegg (s. 1938), sveitsiläinen alppihiihtäjä ja olympiavoittaja
* Yvonne Strahovski (s. 1982), australialainen näyttelijä
* Yvonne Van Bets (s. 1928), belgialainen entinen voimistelija
* Yvonne Vera (1964–2005), zimbabwelainen kirjailija

## Nimen muita merkityksiä

* 1301 Yvonne, päävyöhykkeen asteroidi

## Lähteet
Aija Roivas

**Aija Eliisa Roivas-Merisalo** on suomalainen säveltäjä, sanoittaja, muusikko ja radiotoimittaja.

## Diskografia
* Aija Roivas (1987)
* Kaipaus (1993)
* Aija Roivas – Kooste (2005)
* Elämäntarinoita tähtitaivaan alla (2007)

## Aiheesta muualla
* Virallinen kotisivu
* 
*
Leonardo De Lorenzo

**Leonardo De Lorenzo** (29. elokuuta 1875 – 29. heinäkuuta 1962) oli italialainen huilisti.

Hän opiskeli Napolin konservatoriossa ja muutti Yhdysvaltoihin vuonna 1909. 

De Lorenzo  toimi ensimmäisenä huilistina orkestereissa New York Symphony Orchestra, Minneapolis Symphony Orchestra, Los Angeles Philharmonic, Rochester Philharmonic Orchestra.

Vuodesta 1923 vuoteen 1935 hän toimi professorina Eastman School of Musicissa. 

Viggianossa on vuodesta 1997 alkaen järjestetty kansainvälisiä muusikoille tarkoitettuja Lorenzon mukaan nimettyjä *Concorso Internazionale di Flauto Leonardo De Lorenzo* -huilistikilpailuja.

## Aiheesta muualla
* 
* Elämäkerta   
* Huilukilpailun sivut
Zdeněk Fierlinger

**Zdeněk Fierlinger** (11. kesäkuuta 1891 Olomouc – 2. toukokuuta 1976 Praha) oli tšekkiläinen sosiaalidemokraattinen poliitikko, joka toimi Tšekkoslovakian pääministerinä toisen maailmansodan jälkeen vuosina 1945–1946. Hän edusti Tšekkoslovakian sosiaalidemokraattisen puolueen vasemmistosiipeä ja tuki puolueensa sulauttamista kommunistiseen puolueeseen vuonna 1948.

Fierlinger työskenteli 1920-luvulta alkaen diplomaattina ja toimi Tšekkoslovakian edustajana Haagissa, Bukarestissa, Washingtonissa, Genevessä ja Wienissä sekä vuosina 1937–1945 Neuvostoliitossa. Sosiaalidemokraatteihin hän oli liittynyt vuonna 1924. Hieman ennen toisen maailmansodan päättymistä Fierlinger tuli Tšekkoslovakian pakolaishallituksen pääministeriksi ja hän jatkoi sodan päätyttyä maan hallituksen johdossa vuoden 1946 vaaleihin saakka. Vuosina 1946–1948 hän toimi sosiaalidemokraattisen puolueen puheenjohtajana ja kannatti läheisiä puoluesuhteita kommunisteihin, joista oli tullut johtava hallituspuolue.

Kommunistien kaapattua vallan helmikuussa 1948 Fierlinger tuki sosiaalidemokraattisen ja kommunistisen puolueen yhdistämistä, mikä toteutui vielä saman vuoden aikana. Hänestä tuli uuden kommunistisen puolueen keskuskomitean jäsen, missä hän jatkoi vuoteen 1966 asti. Fierlinger toimi 1948–1953 Tšekkoslovakian varapääministerinä ja 1953–1964 kansalliskokouksen puhemiehenä.

## Lähteet

## Aiheesta muualla
Scott Boden

**Scott David Boden** (s. 19. joulukuuta 1989 Sheffield, Englanti, Yhdistynyt kuningaskunta) on englantilainen jalkapalloilija, pelipaikaltaan hyökkääjä.
Lamborghini Sesto Elemento

**Lamborghini Sesto Elemento** (Kuudes elementti, italiaa) on Lamborghinin ratakäyttöön valmistama V-10-moottorinen superauto. Suurelta osin hiilikuidusta valmistetun auton mallinimi on viittaus hiilen järjestyslukuun. Se esiteltiin 2010 Paris Motor Show’ssa.

## Suunnittelu
Kaksipaikkainen Sesto Elemento on neliveto, ja siinä on 6-vaihteinen puoliautomaattinen vaihteisto. Voimanlähteenä on myös Lamborghini Gallardo LP570-4 Superleggerassa käytetty 5,2-litrainen V-10, joka tuottaa 570 hevosvoimaa ja 540 Nm vääntöä. 

Auton keskimoottori ottaa jäähdytysilman kahdesta kuusikulmaisesta aukosta, ja poistaa sen kymmenestä pienemmästä moottorikatteen kuusikulma-aukosta. Suuri hevosvoimien määrä suhteutettuna auton pieneen painoon antaa teho-paino suhteeksi 0,57 Hv/kg. Sesto Elemento kiihtyy 0-100 2,5 sekunnissa ja sen huippunopeus on 356 km/h.

Alusta, runko, akseli ja jousitus on valmistettu hiilikuidusta vähentäen auton painon 999 kilogrammaan. Se on kevyimpiä Lamborghinin valmistamista autoista.

## Rajoitettu valmistuserä
Lamborghini ilmoitti vuonna 2011 aikovansa valmistaa vain 20 Sesto Elementoa pelkkään ratakäyttöön. Seuraavana vuonna Lamborghini ilmoitti, että kaikki 20 autoa oli jo myyty. Julkisuudessa on kuitenkin esitetty epäilys, että vähäisen kysynnän vuoksi autoja ei todellisuudessa valmistettu kymmentä kappaletta enempää.

## Lähteet
André Karring

**André Karring** (s. 9. maaliskuuta 1990 Tammisaari, Suomi) on suomalainen jalkapalloilija.

Karring pelasi IFK Mariehamnissa yhden Veikkausliigan ottelun kaudella 2008 – 20. heinäkuuta vieraissa Honkaa vastaan. Hän on edustanut myös IFFK:ta, Honkaa ja Klubi 04:ä.

Karring on pelannut Ahvenanmaan joukkueessa.

## Lähteet
Kornettikalat

**Kornettikalat** (Fistulariidae) on putkisuukaloihin kuuluva heimo. Heimon lajeja tavataan lämpimistä vesistä kaikista valtameristä.

## Lajit ja anatomia
Varhaisimmat kornettikalojen heimoon kuuluvien lajien fossiilit on ajoitettu eoseenikaudelle. Nykyään heimossa elää 1 suku ja 4 lajia. Lajit ovat kornettikala (*Fistularia corneta*), oliivikornettikala (*F. petimba*), puikkokornettikala (*F. commersonii*) ja sinikornettikala (*F. tabacaria*). Tyypillisiä piirteitä heimon lajeille on erittäin pitkulainen ruumis. Suurimmat heimon kaloista voivat kasvaa 1,8&ndash;2&nbsp;m pitkiksi. Kornettikaloilla on hyvin pitkä putkimainen kuono, jonka päässä suu sijaitsee. Muita tyypillisiä piirteitä ovat lyhyet ja lähellä pyrstöä sijaitsevat selkä- ja peräevät sekä haarautunut pyrstöevä, jonka kakasi keskimmäistä ruotoa ovat pidentyneet. Kornettikalalajit ovat suomuttomia ja niiden väritys vaihtelee sinisestä ruskeaan tai punaiseen.

## Levinneisyys ja elintavat
Kornettikalalajeja tavataan lämpimistä vesistä Atlantista, Tyynestämerestä ja Intian valtamerestä. Heimon kalat elävät tyypillisesti matalissa ja lämpimissä vesissä melko lähellä rannikkoa. Usein ne elävät meriruohokasvustojen tai koralliriuttojen läheisyydessä. Kornettikalojen ravintoa ovat pienet kalat ja äyriäiset.

## Lähteet
Carl Emil Edvard Lenngren

**Carl Emil Edvard Lenngren** (7. huhtikuuta 1842 Pietari, Venäjä – 25. joulukuuta 1903) oli suomalainen kuvanveistäjä. Hänen aiheensa olivat uusklassistisia ja Kalevala-aiheita ja hän teki myös muotokuvamedaljonkeja. Hän opiskeli 1863-1866 Tukholmassa Kuninkaallisessa taideakatemiassa.

## Lähteet
W Motors

**W Motors** on autovalmistaja, joka julkaisi ensimmäisen autonsa Lykan HyperSportin tammikuussa 2013.

## Yritys
Yrityksen perustivat Libanonissa heinäkuussa 2012 Sari El Khalil ja Ralph Debbas. Yrityksen päämaja sijaitsee Dubaissa.

## Mallit
Yhtiö aikoo valmistaa Lykan HyperSport -autoja 10 kappaletta, ja niiden kappalehinta on 2,4 milj.&nbsp;€. Auton moottorissa on tehoa 552&nbsp;kW ja vääntöä 999&nbsp;Nm. Sen sanotaan kiihtyvän 0-100 km/h 2,8 sekunnissa ja sen huippunopeuden sanotaan olevan 395&nbsp;km/h. Seuraava vielä julkaisematon malli on Lykan SuperSport.

Fenyr SuperSport -mallien toimitus alkoi vuoden 2018 lopulla. Uuden mallin odotetaan tulevan markkinoille vuonna 2019.

Omien superautojensa kehittämisen lisäksi W Motors on kehittänyt kiinalaisen sisaryrityksen, ICONIQ Motorsin, ensimmäisen ajoneuvon - täysin sähköisen monikäyttöisen ajoneuvon ICONIQ Seven.

Yhtiön ensimmäinen tuotantolaitos valmistuu vuonna 2019. Tehdas tuottaa nykyisiä ja tulevia W Motors -malleja, mukaan lukien sähkö- ja polttomoottoriajoneuvot.
Qatar Motor Show

**Qatar Motor Show** on vuosittainen kansainvälinen autonäyttely, joka pidetään Dohassa, Qatarissa. Ensimmäisen kerran tapahtuma järjestettiin vuonna 2011, ja siellä vieraili 90 000 ihmistä. Vuonna 2012 siellä vieraili jo 120 000 kävijää Persianlahden alueelta. Näyttelyssä esitellään autovalmistajien uusia malleja, konseptiautoja, superautoja ja urheiluautoja. Näyttely sisältää myös ulkona tapahtuvaa motocrossia ja driftausta sekä koeajoa. Sisäänpääsy on ilmaista, ja tapahtuman nettisivu on: http://qatarmotorshow.gov.qa/
Reino Lento

**Reino Eero Ahti Lento** (21. kesäkuuta 1906 Turku – 17. elokuuta 1988 Turku) oli suomalainen talous- ja väestötieteilijä ja professori.

Lento kirjoitti ylioppilaaksi 1927, valmistui filosofian kandidaatiksi 1932 ja väitteli tohtoriksi 1953 maassamuuttoa käsittelevällä tilastollisella tutkimuksella. Hän työskenteli Turun kauppaopiston opettajana 1933–1940, Turun ja Porin läänin liikevaihtoverotoimiston apulaisjohtajana 1941–1944 ja Väestöpoliittisen tutkimuslaitoksen johtajana 1945–1951. Lento oli Turun yliopiston vt. taloustieteen professori 1952–1956 ja väestötieteen dosentti 1952–1957 sekä taloustieteen professori 1957–1969.

## Julkaisuja
**Turun kauppaopisto 1839–1939*, 1939
**Maassamuutto ja siihen vaikuttaneet tekijät Suomessa vuosina 1878–1939*, Väestöpoliittinen tutkimuslaitos, 1951 Väestöpoliittisen tutkimuslaitoksen julkaisuja; 5 (väitöskirja, Helsingin yliopisto)
**Väestö ja hyvinvointi : johdatusta väestötieteeseen*, WSOY, 1956
**Maatalouskiinteistöstä saatujen tulojen verotus finanssipolitiikassa*, Kansantaloudellinen yhdistys, 1957 Kansantaloudellisia tutkimuksia 17
**Sellaista oli elämä vuosisadan vaihteen Turussa* WSOY, 1979 

## Lähteet
Jesse Cockney

**Jesse Cockney** (s. 26. heinäkuuta 1989 Yellowknife, Luoteisterritoriot) on kanadalainen uransa lopettanut maastohiihtäjä.

Maailmancupissa Cockney kilpaili ensimmäisen kerran Otepäässä tammikuussa 2011. Maailmancupin pisteille hän sijoittui ensimmäisen kerran Canmoren vapaan hiihtotavan sprintissä joulukuussa 2012 oltuaan yhdeksäs. Se on myös hänen paras sijoituksensa maailmancupissa.

Cockney on voittanut kahdesti kultaa Kanadan hiihtomestaruuskilpailussa – perinteisen tyylin 10 km kilpailussa 2014 sekä 2015 perinteisen tyylin sprintissä.

Cockney lopetti uransa maastohiihtäjänä keväällä 2018.

## Lähteet

## Aiheesta muualla
*Jesse Cockneyn blogi
Turboraketti

**Turboraketti** on Heikki Kosolan kehittämä luolalentelypeli, joka julkaistiin Amigalle vuonna 1992. *Turborakettia* pelataan joystickeilla ja yhdellä koneella, jonka kuvaruutu on jaettu pelaajien kesken vaakatasossa. Peli aloitti luolalentelypelien trendin suomalaisten pelikehittäjien keskuudessa.

Turboraketista on julkaistu sekä suomen- että englanninkielinen versio. Pelistä on myös tehty epävirallinen PC-käännös nimeltä *Turbis.*

## Pelaaminen
Pelaajat taistelevat toisiaan vastaan aluksilla, joita työntävät eteenpäin rakettimoottorit. Aluksissa on aseistuksena sekä kevyempi sarjatuliase että raskaampi tykki, joita molempia on valittavana neljä erilaista. Laskeutumalla tukikohtaansa pelaaja voi vaihtaa aseistusta kesken pelin. Tukikohdassa voi myös ladata ammuksia ja tankata polttoainetta.

Pelissä on mahdollista ottaa käyttöön Turboranking-moodi, jolloin pisteitä saa vastustajan alusten tuhoamisen lisäksi muun muassa nopeuskilpailuja suorittamalla. Kenttiä on viisi, joista jokaisessa on vaikeustasoltaan erilainen rata nopeuskisaa varten. Alukset ovat sitä ketterämpiä mitä kevyempiä ne ovat, joten nopeuskisaa kannattaa lähteä suorittamaan mahdollisimman vähäisellä ammus- ja polttoainemäärällä. Lopulliseen Turboranking-pistepottiin vaikuttaa myös pistetasoitus pelaajien välillä sekä säästyneet alukset.

Painovoima kiskoo aluksia jatkuvasti kohti ruudun alaosaa. Sen voimakkuutta voi säätää ennen peliä. Joissakin kentissä on muitakin liikkuvuuteen vaikuttavia tekijöitä, kuten ilmavirta tai neste, johon alus voi kyllä sukeltaa, mutta jossa se etenee hitaasti. Seiniin tai toisiinsa törmätessään alukset tuhoutuvat kertarysäyksellä.

## Lähteet

## Aiheesta muualla
* Fanisivusto
* Peliarvostelu MobyGames-sivustolla 
* Pelin PC-versio ''Turbis'' 
* All Turboraketti level maps
Gösta Hahl

**Gösta Hahl** (4. toukokuuta 1861 Turku – 22. marraskuuta 1920 Berliini) oli suomalainen hammaslääkäri ja Berliinin yliopiston tutkija. 

Hahlin vanhemmat olivat kaupunginlääkäri Gustaf Hahl ja Louise Sofia Emerentia De Pont. Hän tuli ylioppilaaksi Helsingissä 1880 ja valmistui hammaslääkäriksi Berliinissä 1886, toimi siellä yliopiston kirurgisen klinikan assistenttina ja hammaslääkärinä ja hoiti omaa klinikkaansa vuoteen 1903 saakka. Hänestä tuli Berliinissä 1897 yliopiston hammaslääkäriopin dosentti ja 1900 apulaisopettaja. Suomessa hän sai hammaslääkärin pätevyyden 1890. Helsingin yliopistoon perustetun proteesi- ja hampaanoikomisopin opettajaksi Hahl tuli 1903, mutta hän palasi jo 1906 takaisin hammaslääkäriksi Berliiniin. Hahl oli ollut Suomen Hammaslääkäriseuran perustajia 1892 ja toimi seuran puheenjohtajana 1903–1905. Berliinin hammaslääkäriseuraa hän johti 1907–1910. Vuonna 1910 hänestä tuli Preussin hammaslääkärien jatko-opintokomitean puheenjohtaja. Hahl julkaisi useita hammaslääketieteen alaan kuuluvia kirurgisia ja teknisiä tutkimuksia. Hän sai professorin arvon Berliinissä vuonna 1903.

Hahlin puoliso vuodesta 1889 oli Hedvig Sauer (k. 1942). Heille syntyi 15.12.1891 tytär Anna Maria Hahl, joka 7.12.1932 meni naimisiin Jalo Ant-Wuorisen kanssa. Gösta Hahlin velipuolia olivat insinööri ja Vaasan puuvillatehtaan toimitusjohtaja Bernhard Hahl ja kätilöopiston ylilääkäri, professori Carl Hahl.

## Lähteet

## Aiheesta muualla
* Gösta Hahl, Leukafraktuurin sidoksista Duodecim 8–9/1898 Terveysportti. Viitattu 2.3.2013
* Gösta Hahl, Muutamia näkökohtia proteetiseen jälkihoitoon nähden leukaresektsioneissa Duodecim 2/1904 Terveysportti. Viitattu 2.3.2013
Asama (1898)

**Asama** () oli keisarillisen Japanin laivaston maaliskuussa 1899 valmistunut Asama-luokan panssariristeilijä. Alus romutettiin vuonna 1947.

## Valmistus

Philip Wattsin suunnittelema alus tilattiin osana vuoden 1896 hankintoja Armstrong Whitworthilta Elswickistä, missä köli laskettiin 20. lokakuuta 1896 telakkanumerolla 661. Alus laskettiin vesille 22. maaliskuuta 1898 ja valmistui 18. maaliskuuta 1899.

## Palvelus
Alukselle kattilat vaihdettiin joulukuusta 1915 – maaliskuuhun 1917 kuuteentoista Miyabara-kattilaan. Alus luokiteltiin 1. luokan rannikkopuolustusalukseksi 1. syyskuuta 1921. Se oli vuodesta 1922 alkaen koululaivana, jolloin sen aseistukseksi muutettiin kahdeksan kolmen tuuman 40 pituuskaliiperin tykkiä ja yksi kolmen tuuman ilmatorjuntatykki. Se osui vuonna 1935 kartoittamattomaan kariin eikä sitä sen jälkeen korjattu. Alus luokiteltiin koululaivaksi vuonna 1942, minkä jälkeen se oli kevyesti ilmatorjunta-asein varustettuna proomuna. Elokuussa 1946 alus myytiin romutettavaksi.
  
## Lähteet
*
*
*
*

### Viitteet
Viktor Kaplan

**Viktor Kaplan** (27. marraskuuta 1876 – 23. elokuuta 1934) oli itävaltalainen insinööri. Hän on Kaplan-turbiinin keksijä.

## Lähteet
Henry Grace à Dieu

**Henry Grace à Dieu**, tunnetaan myös nimellä **Great Harry**, oli englantilainen karakki tai Kuninkaallisen laivaston luokitusjärjestelmän mukaan "Great ship". Saman aikakauden alukseen *[[Mary Rose (1509)|Mary Roseen]]* verrattuna vuonna 1514 vesille laskettu *Henry Grace à Dieu* oli vieläkin suurempi. Sillä oli laaja neljän kannen korkuinen peräkastelli ja kahden kannen korkuinen keulakastelli. Alus oli 50 metriä pitkä ja sen syväys oli 700–1 000 tonnia. Laivan sanotaan olevan kuningas Henrik VIII:n tilaaman vastavetona Skotlannin vuonna 1511 rakentamalle Great Michael-alukselle.

Alus rakennettiin Woolwichin telakalla vuosina 1512–1514 ja yksi ensimmäisistä aluksista, jossa oli tykkiluukut ja 20 uutta raskasta pronssitykkiä suunnattuna sivuille. Myöhemmin alus varusteltiin laivaston telakalla Erithissä. Kaikkiaan laivaan asennettiin 43 raskasta 141 kevyttä tykkiä. Alus oli ensimmäinen englantilainen kaksikantinen laiva ja vesille laskettaessa se oli Euroopan suurin ja voimakkain sotalaiva.

Hyvin varhain havaittiin, että laivan ylärakenne oli liian keulapainoinen. Alusta vaivasi rullaus kovassa merenkäynnissä ja sen huono vakavuus vaikutti aseiden tarkkuuteen ja suorityskykyyn taisteluissa. Näiden ongelmien poistamiseksi alukselle tehtiin 1536 suuria muutoksia ja rungon korkeutta madallettiin. Tykkien määrä vähennettiin 151:een, joista 21 oli raskaita. Miehistöä laivalla oli 700–800. Lisäksi alukseen asennettiin neljä mastoa ja uudet purjeet, jotka nopeuttivat alusta ja paransivat sen liikuteltavuutta.  

*Henry Grace à Dieu* joutui vain muutamaan taisteluun. Se osallistui vuonna 1545 taisteluun ranskalaisia vastaan. Viimeinen maininta aluksesta on vuodelta 1553. Aluksen kohtalosta ei ole varmaa tietoa.

## Lähteet

## Kirjallisuutta
* Lincoln P. Paine (1997) *Ships of the World: An Historical Encyclopedia* Houghton Mifflin
Heikki Leppo

**Niilo Heikki Antero Leppo** (8. marraskuuta 1906 Vihti – 16. marraskuuta 1987) oli suomalainen diplomaatti. Hän toimi 1946–1948 Sveitsissä Suomen va. asiainhoitajana. Hänet nimitettiin 1955 lähettilääksi Buenos Airesiin, ja 1957 hän sai suurlähettilään arvon ja aseman. Vuodesta 1961 hän oli ulkovaltain lähettiläiden esittelijä ja 1964–1974 Brasiliassa suurlähettiläänä.

Hänen veljensä oli taloustieteilijä Matti Leppo.

## Lähteet

## Aiheesta muualla
* Kuka kukin on 1978
Spotted dick

**Spotted dick** on suosittu jälkiruoka Britanniassa. Se on höyrytetty vanukas, joka valmistetaan perinteisesti munuaisrasvasta (suet) ja kuivatuista hedelmistä, useimmiten rusinoista, ja joka yleensä tarjoillaan maitokiisselin (custard, *crème anglaise*) kanssa.

## Lähteet
Kabuki Quantum Fighter

**Kabuki: Quantum Fighter** on vuonna  NES:lle julkaistu toimintapeli.

Pelin on kehittänyt Human Entertainment ja julkaissut HAL Laboratory.

Pelissä on erikoisuuksia kuten hiuksien käyttäminen aseena.

## Vastaanotto
Mikrobitti antoi arvostelussaan pelille 81 pistettä sadasta.

## Lähteet

## Aiheesta muualla
*
Alba Hellman

**Alba (Kristina Albertina) Hellman** (29. elokuuta 1845 Pietarsaari – 17. joulukuuta 1894 Nikolainkaupunki) oli suomalainen opettaja ja filantrooppi.

Hellmanin vanhemmat olivat värjäri Johan Hellman ja Katarina Kristina Kjellberg. Opettaja Anders Viktor Hellman (1851–1902) oli hänen veljensä. Hellman perusti sisarensa Hilda Hellmanin kanssa 1863 Vaasaan yksityisen kolmiluokkaisen lastenkoulun, jossa hän toimi opettajana vuoteen 1872. Sairaalloisuudestaan huolimatta Hellman harjoitti eri tavoin hyväntekeväisyyttä, toimi muun muassa vankien sielunhoitajana 1869–1872 Vaasan lääninvankilassa, samoin kuin köyhien auttajana ja raittiustyön tekijänä sisarensa kanssa. 

Erityisen innokkaasti Hellman toimi merimieslähetyksen parissa. Merimiehille jaettiin hänen aloitteestaan 200 "raamattulaukkua". Varat niihin oli kerätty Suomesta ja ulkomailta. Hellman hoiti myös merimiesten puolisoiden kirjeenvaihtoa ja vaikutti siihen, että Vaasan Palosaareen perustettiin merimiesten lukusali. Sisarensa tavoin Hellman toimi vapaakirkon piirissä. 

Hellman kävi vankiloissa ja kasarmeissa julistamassa evankeliumia ja jakamassa kirjallisuutta. Hän ohjasi entisen oppilaansa ja ystävänsä Matilda Wreden vankilatyöhön. Ruotsalaiset A. F. Thiselius ja C. O. Orest kävivät 1870-1880-luvulla pitämässä kokouksia Vaasassa.

Hellman kuoli naimattomana.

## Lähteet

*  Sivu 288. 
* Hämelin, Eila, Rautamäki, Vappu: *Tienraivaajat: Vapaakirkon naiset ilosanoman viejinä*. Hämeenlinna: Päivä, 2001. 
* Salmensaari, S. S.: *Suomen vapaakirkko*. Tampere: Päivä, 1957
* Svanljung, Albert Fr.: *Hilda Hellman: elämäkerrallisia piirteitä*. Kuopio: Raittiuden ystävät, 1902. NBN-FI f415238

### Viitteet
Paul Krogius nuorempi

**Paul Krogius** (22. maaliskuuta 1724 Porvoo – 12. tammikuuta 1792 Turku) oli suomalainen piispa. Hän toimi Porvoon piispana vuosina 1789–1792.

Krogiuksen vanhemmat olivat kirkkoherra Paul Krogius vanhempi ja Katarina Vadsten. Hän opiskeli Turussa ja Uppsalassa ja valmistui maisteriksi Turussa 1745. Historian ja käytännöllisen filosofian dosentti hänestä tuli 1746 ja Porvoon lukion kaunopuheisuuden lehtori 1752. Porvoon tuomiorovastiksi Krogius nimitettiin 1769 ja Porvoon hiippakunnan piispaksi hänet valittiin 1789. Hän osallistui vuosien 1778, 1786 ja 1789 valtiopäiville ja menehtyi matkalla Gävlen valtiopäiville 1792. Krogiusta pidettiin lahjakkaana ja toimeliaana kirkonmiehenä.

Krogiuksen puoliso vuodesta 1754 oli Anna Sara Hassel (k. 1811). Senaattori, juristi ja todellinen valtioneuvos Fredrik Wilhelm Krogius (1770–1833), aateloituna Edelheim, oli heidän poikansa.

## Lähteet
*  Sivu 410.

### Viitteet

## Aiheesta muualla
*  Viitattu 2.3.2013.
Tokiwa (1898)

**Tokiwa** () oli keisarillisen Japanin laivaston toukokuussa 1899 valmistunut Asama-luokan panssariristeilijä. Alus upposi ilmahyökkäyksessä  9. elokuuta 1945.

## Valmistus

Philip Wattsin suunnittelema alus tilattiin osana vuoden 1896 hankintoja Armstrong Whitworthilta Elswickistä, missä köli laskettiin 6. tammikuuta 1897 telakkanumerolla 662. Alus laskettiin vesille 6. heinäkuuta 1898 ja valmistui 18. toukokuuta 1899.

## Palvelus
Alus siirrettiin vuonna 1920 koululaivaksi, ja se luokiteltiin 1. luokan rannikkopuolustusalukseksi 1. syyskuuta 1921. Seuraavana vuonna se muutettiin miinalaivaksi, jolloin sen taaempi tykkitorni poistettiin ja sen paikalle asennettiin miinanlaskuvälineistö. Alus kykeni kuljettamaan kerralla 200–300 miinaa. Aluksella tapahtui kolmen miinan räjähdysonnettomuus elokuussa 1927, jolloin alus vaurioitui pahoin. Alus oli vuodesta 1930 aina vuoteen 1940 reservissä. Alus modernisoitiin vuosina 1937–1938, jolloin sen kattilat vaihdettiin kahdeksaan Kampon-kattilaan, pääosa jäljellä olevasta aseistuksesta poistettiin ja miinakapasiteetti kasvatettiin 500 miinaan. Samalla aluksen nopeus laski 16 solmuun.

*Tokiwa* palautettiin 1940 palvelukseen miinasodankäynnin koululaivana. Toisen maailmansodan lopulla alus toimi enenevässä määrin miinalaivana. Alus osui miinaan vuonna 1945, ja se joutui ilmahyökkäykseen 9. elokuuta 1945 Ominaton edustalla, jolloin aluksen konehuoneeseen osui ja se jouduttiin ajamaan maihin uppoamisen estämiseksi. Aluksen jäljellä ollut kahdeksan tuuman tykkitorni oli poistettu vuonna 1943, joten sodan päättyessä aluksen aseistuksena oli neljä kuusituumaista kasematteihin sijoitettua tykkiä, yksi kolmituumainen ilmatorjuntatykki sekä joukko kevyempiä ilmatorjunta-aseita.

## Lähteet
*
*
*
*

### Viitteet
Yakumo (1899)

**Yakumo** () oli keisarillisen Japanin laivaston kesäkuussa 1900 Vulcanin telakalta valmistunut panssariristeilijä. Alus romutettiin vuonna 1947.

## Valmistus
Alus tilattiin 1. syyskuuta 1897 Vulcanilta Stettinistä osana vuoden 1896 hankintoja. Tilatun aluksen nimeksi vahvistettiin *Yakumo* 18. lokakuuta 1897. Köli laskettiin 1. syyskuuta 1898. Alus laskettiin vesille 8. heinäkuuta 1899 ja valmistui 20. kesäkuuta 1900.

## Palvelus
Venäjän–Japanin sodassa alus osallistui Tsushiman meritaisteluun, jossa se oli upottamassa Venäjän keisarikunnan laivaston risteilijä * [[Admiral Ušakov (1893)|Admiral Ušakovia]]*. Vuoden 1920 jälkeen alus siirrettiin koululaivaksi, ja se teki vuosina 1921–1922 ensimmäisen koulutuspurjehduksensa *Izumon* kanssa mukanaan 150 kadettia. Ennen matkaa pääosa aluksen aseistuksesta poistettiin. Aluksen Belleville-kattilat korvattiin kuudella Yarrow-kattilalla, jotka oli poistettu modernisoitavana olleelta taistelulaiva *[[Haruna (1913)|Harunalta]]*.

Alus romutettiin vuonna 1947.
  
## Lähteet
*
*
*

### Viitteet
Al-Bakri

**Abū ʿUbayd al-Bakrī**  (k. 1094) oli Al-Andalusista kotoisin ollut maantieteilijä. Hän kirjoitti laajasti Vanhan maailman maantieteestä, mutta ei ilmeisesti itse koskaan poistunut Iberian niemimaalta. Teos *Kitāb al-masālik wa’l-mamālik* (”Kirja teistä ja valtakunnista”) valmistui vuonna 1068. Siitä on säilynyt vain osia, mutta se vaikutti arabialaiseen kirjallisuuteen vuosisatojen ajan.
 
## Lähteet
Satellite Stories

**Satellite Stories** on 2008 perustettu oululainen indie pop -yhtye. 

Vuonna 2012 itsenäinen levy-yhtiö XYZ Berlin julkaisi yhtyeen esikoisalbumin Phrases to Break the Ice, joka lisensoitiin maailmanlaajuisesti. Samana vuonna yhtye teki kustannussopimuksen BMG:n kanssa. Vuonna 2013 Coldplay:n keikkamyyjä kiinnitti yhtyeen X-ray Touring -keikkamyyntiagentuurille. Samana vuonna yhtye esiintyi Eurosonic-festivaaleilla. Yhtyeen toinen levy ilmestyi marraskuussa 2013. Yhtyeen kolmas levy *Vagabonds* ilmestyi maaliskuussa 2015. Sen tuottajana toimi Barny Barnicott, joka on aiemmin toiminut miksaajana muun muassa Arctic Monkeysin, Temper Trapin ja Editorsin levyillä. Levy sai Helsingin Sanomilta arvosanaksi viisi tähteä. 

Yhtyettä ovat huomioineet brittiläiset musiikkilehdet ja mediat kuten NME, Q, Clash, MTV UK ja The Fly. Satellite Stories oli elokuussa 2012 The Hype Machine -sivuston  toiseksi blogatuin artisti. Syyskuussa 2013 Satellite Storiesin single Campfire nousi Hype Machinen ykkössijalle. 

Yhtyeen neljännen levyn julkaisi Universal.

Yhtye ilmoitti lopettavan toimintansa vuonna 2018.

## Kiertueet
Satellite Stories on keikkailut useaan kertaan Euroopassa ja tehnyt Japanin kiertueen. Kesällä 2013 yhtye soitti 18 festivaalikeikkaa, joihin kuuluivat esiintymiset Lowlands (Alankomaat), Flow, Hultsfred (Ruotsi), Arenal Sound (Espanja), ja Dot To Dot (Iso-Britannia)  -festivaaleilla.

Keväällä 2014 Satellite Stories myi loppuun esiintymiset Lontoossa (Old Blue Last) ja Berliinissä (Kantine am Berghain). Yhtye esiintyi myös Club NME:llä Lontoossa. Kesällä 2014 yhtye soitti ensimmäistä kertaa festivaalien pääesiintyjänä Espanjassa (Arenal Sound) ja Saksassa. Yhtye esiintyi myös mm. Zürich Open Airissa Sveitsissä ja FM4 Frequency Festivalilla Itävallassa. 

Keväällä 2015 yhtyeen Lontoon esiintyminen myytiin loppuun kuukausi ennen Vagabonds-albumin julkaisukiertuetta. 

Yhtye on myös soittanut livenä BBC Londonissa, Hollannin 3FM:llä ja Espanjan Radio 3:ssa..

## Diskografia
### Albumit
* 
* 
* 
* 
* 
* 

### EP:t
* 
* 
* 

### Singlet
* 
* 
* 
* 
* 
* 
* 
* 
* 
* 
* 
* 
* *Miracle* (2016)
* *Confetti* (2017)
* *Carried Away* (2018)

## Lähteet

## Aiheesta muualla
* Kotisivut
* Facebook-sivut
* Soundcloud-sivut
Carlos Azevedo

**Carlos Azevedo** (29. maaliskuuta 1949 Lissabon – 26. lokakuuta 2012 Carnaxide) oli portugalilainen säveltäjä ja pianisti.

Azevedo opiskeli säveltämistä Jorge Peixinhon johdolla. Hän toimi Hot Clube de Portugalin jazzkoulun professorina ja johtajana. Hän soitti muiden muassa Jan A. P. Kaczmarekin, Steve Pottsin, Maria Joãon, Palekan ja António Ferron kanssa. Azevedo sävelsi säännöllisesti näyttämö- ja elokuvamusiikkia sekä musiikkia yhtyeille, joissa itse soitti. Hän esiintyi useilla festivaaleilla, kuten Jazz Bruggessa Belgiassa.

Vuonna 1994 Azevedo sai Locarnon elokuvajuhlien Kultainen leopardi -palkinnon musiikista José Álvaro Moraisin elokuvaan *[[Zéfiro]]* (1993).

## Lähteet
Delisle-asteikko

**Delisle-asteikko** (yksikön tunnus **°De** tai **°D**) on historiallinen lämpötila-asteikko, jonka esitteli ranskalainen, mutta professorina Pietarissa työskennellyt, Joseph-Nicolas Delisle vuonna 1732. Asteikon on empiirinen asteikko, jonka kaksi referenssipistettä ovat veden jäätymispiste ja kiehumispiste. Asteikosta tuli käänteinen, sillä kiehumispiste merkittiin 0 °De ja sulamispiste 150 °De. Koska lämpötilat mitataan veden jäätymispisteen suhteen, kutsutaan sitä *suhteelliseksi asteikoksi*. Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla. Asteikkoa käytettiin lähinnä Venäjällä.

## Lähteet
*  Bolton, Henry Carrington: Evolution of the thermometer 1592–1743, Open Library, 1900
* Rantala, T.: Lämpöopin luentomoniste (18. Lämpötila, lämpölaajeneminen ja ideaalikaasu) , 1997, Oulun yliopisto
* Hyhkö, Heikki: Tilastotieteen johdantokurssi , 2013
* NNDB: Joseph-Nicolas Delisle

### Viitteet

## Aiheesta muualla
* Science & Society – Picture Library: Backing board for thermometer, c 1758.
Saulius Ambrulevičius

**Saulius Ambrulevičius** (s. 10. kesäkuuta 1992 Kaunas) on liettualainen taitoluistelija. Hän on voittanut miesten yksinluistelussa Liettuan-mestaruuden vuosina 2007–2012 ja osallistunut lisäksi useisiin Euroopan- ja maailmanmestaruuskilpailuihin. Hänen valmentajanaan on toiminut Egle Kliucakiene.

## Lähteet

## Aiheesta muualla
The Swinghufvuds (albumi)

**The Swinghufvuds** on samannimisen suomalaisen soitinduon studioalbumi vuodelta 1991. Mukana on myös Paquila Sunrise Studio Orchestra ja vierailevia muusikoita.
 
## Kappaleet

The Swinghufvuds on sovittanut kaikki kappaleet.

# Mr. P.C. (Coltrane) – 2:36 Jowcol Music
# I Let a Song (Go Out of My Heart) (Ellington) – 2:56 Mills Music
# Cherokee (Noble) – 3:37 Nils Georgs 
# Now's the Time (Parker) – 3:06 Screen Gems 
# Swingvention (Bach – Anttila – Lindell) – 2:43
# Jordu (Jordan) – 3:56 Kentucky Music
# There Will Never Be Another You (Warren – Gordon) – 4:33 Morris Nordiska 
# Homba Nami (Adderley) – 3:32 Upam Music
# The Swinghufvud Suite (Anttila – Lindell – Pulliainen) – 2:43
# Take the "A" Train (Strayhorn) – 3:20 Tempo Music
# Simoon (Mosdell – Hosono) – 3:53 Kay Music
# Spain (bonustrack) (Corea) – 4:15 Litha Music

## Kokoonpano
* Vesa Anttila – kitara
* Tommi Lindell – urut

+

* Paquila Sunrise Studio Orchestra

### Vierailevat muusikot
* Pekka Witikka – bongot, "ilmapiiri"
* Pera Pirkola – "free jazz", "yee-woo"
* Kimmo Kajasto – kättentaputukset

### Tuotanto
* The Swinghufvuds – tuottaja, äänittäjä
* Pekka Witikka – masteroija (Hot House)
* Sari – kansitaide

CD-levyn mukana on 4-sivuinen vihkonen, jonka viimeisellä sivulla on valokuva The Swinghufvuds -soitinduosta.

### Kiitokset
Kiitoksissa on mainittu Esa Pulliainen, Atte Blom, Leevi Leppänen, Sari, Sikke, Ray, Hot Spot, Kitarapaja; sekä ystävät ja muusikot ympäri maailman ("You made this nearly impossible").

## Lähteet
* CD *The Swinghufvuds* (AMT AMTCD 2031) 1991
Friedrich Dürrenmatt

**Friedrich Reinhold Dürrenmatt** (5. tammikuuta 1921 Konolfingen, Sveitsi – 14. joulukuuta 1990 Neuchâtel, Sveitsi) oli sveitsiläinen kirjailija ja taiteilija.

## Elämänvaiheet
Dürrenmatt syntyi vuonna 1921 Keski-Sveitsissä Stalden im Emmentalin kunnassa, joka nykyisin on osa Konolfingeniä. Hänen isänsä oli reformoidun kirkon pappi.

Vuonna 1935 perhe muutti Berniin, jossa Dürrenmatt aloitti kirjallisuuden opinnot Bernin yliopistossa vuonna 1941. Opiskeltuaan välillä Zürichissä hän luki Bernissä myös filosofiaa. Vuonna 1946 Dürrenmatt lopetti opiskelut ja päätti ryhtyä kirjailijaksi. Samana vuonna hän meni naimisiin Lotti Geisslerin kanssa ja muutti Baseliin.

Vuonna 1947 Dürrenmattin ensimmäisen näytelmän (Es steht geschrieben) esitys Zürichin Schauspielhausissa aiheutti skandaalin. Vuosina 1948–1952 perhe asui Ligerzissä Luoteis-Sveitsissä, ja Dürrenmattin asema romaanien ja kuunnelmien kirjoittajana vakiintui.

Vuonna 1952 perhe muutti Neuchâteliin, jossa kirjailija asui loppuikänsä. 1950-luvulla Dürrenmattin maine näytelmäkirjailijana (Die Ehe des Herrn Mississippi, Der Besuch der alten Dame) kasvoi, ja hänen näytelmiään esitettiin eri puolilla maailmaa. 1960-luvun lopulla näytelmät jäävät vähemmälle ja Dürrenmatt keskittyy poliittiseen keskusteluun ja proosan kirjoittamiseen. 

Vuonna 1976 Dürrenmatt tuli julkisuuteen taiteilijana, ja hän piti useita näyttelyjä seuraavina vuosina. 1980-luvun puolestavälistä alkaen hän kirjoitti jälleen proosaa.

Dürrenmatt oli aktiivinen kirjailija ja poliittinen keskustelija kuolemaansa saakka.

## Suomennetut teokset
Dürrenmattin teoksista osa on käännetty suomeksi: 
* 
** 
* 
** 
* 
** 
* 
* 
* 
* 
* 
* 
* 
* 

Dürrenmattin näytelmiä on esitetty suomeksi nimillä *Fyysikot* (tai *Salaperäinen yö*, Die Physiker), *Herra Mississippin avioliitto* (Die Ehe des Herrn Mississippi), *Kuningas Juhana* (König Johann), *Meteori* (Der Meteor), *Sattuman varassa* (Die Panne) ja *Vanhan naisen vierailu* (Der Besuch der alten Dame).

## Yksityiselämä
Dürrenmatt oli kahdesti naimisissa. Vuonna 1946 hän meni naimisiin näyttelijä Lotti Geisslerin (1919–1983) kanssa. Heillä oli kolme lasta: Peter (s. 1947), Barbara (s. 1949) ja Ruth (s. 1951). Vuonna 1983 Dürrenmatt avioitui ohjaaja-näyttelijä Charlotte Kerrin kanssa.

## Lähteet

## Aiheesta muualla

*
*
Albrecht Penck

**Friedrich Karl Albrecht Penck** (25. syyskuuta 1858 Reudnitz, Saksan liitto – 7. maaliskuuta 1945 Praha, Tšekkoslovakia) oli saksalainen maantieteilijä ja geologi. Hänet tunnetaan erityisesti Alppien jäätiköitymistutkimuksista.

Penck syntyi 1858 Reudnitzissa Leipzigin lähellä. Hän valmistui 1875 Leipzigin yliopistosta pääaineena geologia ja väitteli 1878 tohtoriksi Münchenin yliopistosta. Jääkausista puhunut Otto Torell vaikutti merkittävästi Penckin uraan opiskeluaikana.

Valmistumisensa jälkeen Penck opetti hetken Münchenin yliopistossa, mutta vuonna 1885 hänet nimitettiin Wienin yliopiston fyysisen maantieteen professoriksi. Penck tutki kvärtäärikauden geologiaa ja julkaisi monia jääkausia käsitteleviä tutkimuksia. Hänen julkaisujaan *Über die Vergletscherung der deutschen Alpen* (1882), *Die Eiszeit in den Pyrenäen* (1884) ja Eduard Brücknerin kanssa tekemä *Die Alpen im Eiszeitalter* (1901–1906) pidetään jääkausitutkimuksen klassikkotöinä. Viimeksi mainitussa teoksessa Penck ja Brückner esittelivät neljä pleistoseenikaudella vallinnutta jääkautta, jotka he nimesivät Günz-, Mindel-, Riss- ja Würm-kausiksi niiden jokilaaksojen mukaan, joista he olivat löytäneet todisteet jääkaudesta. Penckin sanotaan myös kehittäneen termin geomorfologia, joka esiintyi hänen teoksessaan *Morphologie der Erdoberfläche* (1894).

Penck korvasi 1906 Ferdinand von Richthofenin Fredrik Vilhelm -yliopiston maantieteen laitoksen johtajana ja aloitti samalla myös yliopiston uuden Meritieteellisen museon ja instituutin johtajana. Ensimmäisen maailmansodan tuho ja hänen poikansa maantieteilijä Walther Penckin vuonna 1923 tapahtunut traaginen kuolema vaikuttivat suureti Penckiin.

Penck vaikutti meritieteellisen museon johtajana myös meritieteessä. Hän oli mukana Friedrich Schmidt-Ottin ja Alfred Merzin kanssa suunnittelemassa saksalaista Etelä-Atlantin tutkimusmatkaa, joka tehtiin 1925–1927. Penck itse jäi eläkkeelle vuonna 1927.

## Lähteet
Loistopipilo

**Loistopipilo** (*Pipilo erythrophthalmus*) on sirkkulien heimoon kuuluva varpuslintu.

## Levinneisyys
Loistopipiloita pesii Meksikossa, Yhdysvalloissa ja Kanadan eteläosissa. Euroopassa se on tavattu vain kerran: Isossa-Britanniassa kesäkuussa 1966.

## Lähteet
Grete Paia

**Grete Paia** (s. 27. elokuuta 1995) on virolainen laulaja.

Paia on opiskellut Kuressaaren lukiossa. Hän tuli tunnetuksi laulustaan ”Lõpp sellel lool”. Paia osallistui Eesti Laul 2013 -kilpailuun kappaleella ”Päästke noored hinged” ja eteni aina superfinaaliin saakka. Hän sijoittui toiseksi Birgit Õigemeelin voittaessa kilpailun kappaleella ”Et uus saaks alguse”. Paia osallistui Eesti Lauliin myös vuonna 2016 selviytyen finaaliin.

Paia on kuulunut Moonwalk -levy-yhtiöön vuodesta 2012.

## Lähteet

## Aiheesta muualla
* Grete Paian virallinen Facebook-sivu
* Grete Paia Moonwalkin sivustolla
Markku T. Hyyppä

**Markku Tapani Hyyppä** (s. 5. lokakuuta 1942 Kajaani) on suomalainen neurologi, kirjailija, dosentti sekä ylilääkäri.

## Tuotanto
* 
* Olen elävä kello - ihminen ja luonnon aikarytmit, 1981
* 
* 
* 
* 
* 
* 
* 
* 
* 
* 
* Uni ja vire, 1998
* Kipu-uupumisoireiden pysyvyys ja kurssimuotoinen fibromyalgiakuntoutus, 1998
* 
* 
* 
* 
* 
* Livskraft ur gemenskap : om social kapital och folkhälsa, 2007
* Linnaeus kävi täällä, 2009
* Healthy Ties: Social Capital, Population Health and Survival, 2010
* Rakas hurri!, 2012
* 

## Lähteet
Mustakurkkumurri

**Mustakurkkumurri** (*Synthliboramphus antiquus*) on ruokkien heimoon kuuluva rantalintu.

## Levinneisyys
Mustakurkkumurreja pesii Keltaisellamerellä, Tyynenmeren rannikolla Venäjällä ja Pohjois-Amerikan länsirannikolla. Koko maailman kannaksi on arvioitu 1–2 miljoonaa yksilöä. Lajin kannankehitys on laskeva, mutta laji on luokiteltu elinvoimaiseksi. Euroopassa laji tavattiin ensimmäisen kerran keväinä 1990–1992, jolloin laji havaittiin Britanniassa. Havainnot koskivat luultavasti samaa yksilöä. 9. marraskuuta 2021 mustakurkkumurri havaittiin ensimmäistä kertaa Suomessa Kirkkonummella ja samalla toista kertaa Euroopassa.

## Elinympäristö
Mustakurkkumurrit elävät kivikkoisilla merenrannoilla. Laji pesii saarilla, joilla on usein tiheää kasvillisuutta.

## Ravinto
Mustakurkkumurri käyttää ravinnokseen pääasiassa äyriäisiä.

## Lähteet
Weird Science

**Weird Science** voi tarkoittaa seuraavia asioita:

* *[[Lisa – unelmien nainen]]* (*Weird Science*), vuoden 1985 elokuva
** *[[Lisa ja pojat]]* (*Weird Science*), televisiosarja, joka perustuu elokuvaan *Lisa – unelmien nainen*
* *[[Weird Science (sarjakuva)|Weird Science]]*, sarjakuva
Elbphilharmonie

**Elbphilharmonie** (lempinimi **Elphi**) on vuonna 2016 valmistunut konserttitalo HafenCityn kaupunginosassa Hampurissa Saksassa. Konserttitalon valmistumisen viivästyminen johti rakennuskustannusten moninkertaistumiseen. Alun perin vuodelle 2010 suunnitellut avajaiset olivat tammikuussa 2017. Rakennuskustannusten arvioitiin olevan alun perin 77 miljoonaa euroa. Arvio nousi noin 600 miljoonaan euroon. Elbe-joen rannalla sijaitseva rakennus on 27-kerroksinen. 2&nbsp;150 -paikkaisen pääsalin lisäksi siinä on 550 henkilön musiikkihalli, satamaan avautuva näköalatasanne, 250 huoneen hotelli sekä 45 asuntoa oheistiloineen. 

Konserttitalon on suunnitellut sveitsiläinen arkkitehtitoimisto Herzog & de Meuron ja sen konserttisalien akustiikka on japanilaisen Yasuhisa Toyotan käsialaa. Talo on rakennettu käyttäen hyväksi vanhempaa tiilistä satamamakasiinia, joka muodostaa sokkelin lasielementeistä muodostuville fasadeille.

## Lähteet

## Aiheesta muualla
* Kuvia Elbphilharmonie
The Best of Gerry & The Pacemakers

**The Best of Gerry & The Pacemakers** on kahden CD-levyn kokoelma ko. liverpoolilaisyhtyeen tuotannosta vuosilta 1963, 1964, 1965 ja 1966. Lisäksi kolmen kappaleen tuotantovuosi on 1984. Levy-yhtiö on EMI ja julkaisuvuosi 2005. 

Esittelytekstin on tehnyt Dave McAleer ja se on kirjasta *Guinness Book of British Hit Singles & Albums*. Kansitaiteen on suunnitellut Alex Creedy / Redroom, EMI.

## Kappaleet

;CD1

; CD2

## Lähteet

* 2CD *The Best of Gerry & The Pacemakers* (EMI Gold 7243 4 74839 2 9) 2005
Pää Kii

__NOTOC__

**Pää Kii** on vuonna 2012 perustettu punk-yhtye. ''Soundi'' ja ''Rumba'' -lehdet valitsivat yhtyeen nimeä kantavan esikoislevyn vuoden 2012 levyksi. Pää Kii on palkittu myös Femma- ja  Emma-gaalassa.

## Jäsenet
* Teemu Bergman – laulu, kitara (2012–)
* Antti Leppäniemi – kitara (2017–)
* Vekku Vartiainen – basso (2012–)
* Heikki Laaksomies – rummut (2017–)

### Entiset jäsenet
* Lauri Eloranta – kitara (2012–2016)
* Mikko Luukko – kitara (2012–2017)
* Maukka Maunula – rummut (2013–2016)
* Niila Kunnari – rummut (2012–2013)

## Diskografia
### Studioalbumit
* 
* 
* 

### EP:t
* 
* 
**Aika lentää... ja lentokoneet putoaa* (2019, Rock 'n' Roll Bullshit Recorsd)
**Kova Sade* (2020, Blast of silence)

### Split-julkaisut
* 
* 
* 

### Singlet
* ”Just niin kuin Elvis” (2015, Blast of Silence)
* ”Kerran puliukko, aina puliukko” (7" 2020, Rock'n'roll bullshit records)
* ”R.Y.P.I.K. / Maailmanvalloitus Flexi 7”” (2021, Sticky Sounds Club)

### Kokoelmilla
* 

### '''Muut'''
* Heikki Kuula Feat. Pää Kii, Paperi T - *Rataraato* (Johanna Kustannus, 2014)

## Lähteet
### Viitteet

## Aiheesta muualla

* Soundi-lehti
* Ylen Elävä arkisto: Pää Kiin Teemu Bergman miltei kiroili Hermusen ulos studiosta
Jalavanpakuri

**Jalavanpakuri** (*Inonotus ulmicola*) on lepänkääpien sukuun kuuluva kääpälaji, joka on lähinnä Suomessa, Ruotsissa ja Virossa kasvava, merkittävä puistopuiden lahottaja. Sen itiöemä sijaitsee pitkin jalavan runkoa kuoren alla, muttei välttämättä aiheuta puun kuolemaa kerralla kuten sukulaisensa, koivulla esiintyvä pakurikääpä. Se ei myöskään tee pakurimuodostumia. Jalavanpakuri esiintyy aluksi vanhan puun latvaosissa. Sen itiöpöly on usein varsin runsasta, joten sitruunankeltaisena se saattaa olla hyvinkin näkyvää. Itse itiöemä on yleensä kiiltävä.

Peer Corfixen kuvasi tämän taksonin vuonna 1990 Ruotsissa sijaitsevasta jalavasta. Synonyymi: Phaeoporus ulmicola (Corfixen) Spirin, Zmitr. & Malysheva 2006.

## Esiintyminen ja elinympäristö
Jalavanpakuria on kuvattu vain joistakin paikoista Euroopassa, lähinnä Etelä-Ruotsista, Virosta ja Suomesta. Sen leviämistä ei tarkkaan tiedetä. On oletettavaa, että sitä esiintyy pääasiassa joissakin Pohjois-Euroopan maissa, toisissa se on harvinainen. Se kehittyy puun kuoren alle ja tulee näkyviin vasta sen irtoamisen jälkeen. Kun puu on saanut tartunnan, sieni jatkaa kasvuaan, joka johtaa lopulta puun kuolemaan.

## Samankaltaiset lajit
Jalavanpakuri on morfologisesti, geneettisesti ja biologisesti hyvin samankaltainen kuin *pakurikääpä*. Se eroaa siitä vain siinä, että sen hymeniumissa on hyvin suuria itiöitä, ja että se ei tuota samanlaista kuorenalaista kasvua kuten sammas. Pakurikääpä eroaa myös isäntäkasvinsa perusteella; se kasvaa jalavien lisäksi koivuissa ja pyökeissä.

## Lähteet
Riutta (yhtye)

**Riutta** on vuonna 2004 Oulaisissa perustettu rockyhtye. Nykyään Oulusta käsin toimiva yhtye julkaisi debyyttialbuminsa ''Kaikki on hyvin'' helmikuussa 2013 vinyyliversiona yhtyeen oman levymerkin Gunkanjiman kautta. Suomen Musiikki julkaisi pitkäsoitosta CD-albumin maaliskuussa 2013.

## Julkaisut/Tuotanto
* *[[Kaikki on hyvin (Riuttan albumi)|Kaikki on hyvin]]* (2013, KHY Suomen Musiikki Oy)
* *[[Sinun täytyy elää vielä kerran]]* (2016, Luova Records)
* *[[Enne (Riuttan albumi)|Enne]]* (2021)

## Aiheesta muualla
* Facebook
* Soundcloud